Ranko Babić ~ Moja sestrična je na ona-on spoznala moža

Ranko Babič je slovenski igralec in stand-up komik, ki nas je v preteklih letih navduševal v predstavi Moška copata. Predstava je imela 380 ponovitev, rdeča nit pa je ljubezen za katero Ranko pravi, da je to nekaj, brez česar življenje nima smisla.

Kaj trenutno počnete v življenju, s čim se ukvarjate, kaj vam je pomembno?

Trenutno ustvarjam novo predstavo, ki bo jeseni prišla na gledališke odre. In ker za pisanje potrebujem mir, se predvsem ukvarjam s tem, kje ga bom poleg dveh otrok in žene dobil.

Imate dve hčerki, Kajo in Tajo. Bi zase rekli, da ste strog ali popustljiv očka?

Zase bi rekel da sem nekje vmes. Ko je treba biti strog sem strog in obratno. Poskušam biti pravičen in razumevajoč, čeprav je to včasih zelo težko.

Kaj za vas pomeni ljubezen?

Nekaj brez česa življenje nima smisla.

Ljubezen je tudi ena izmed glavnih tem v skladbah, filmih, v pogovorih… Kako je pri vas – povezujete ljubezen z vašim poklicom, ustvarjanjem?

Seveda. Moja celotna predstava Moška copata ki je imela 380 ponovitev je temeljila na ljubezni. Do otrok, žene, staršev….

Vaša prva asociacija na ljubezen?

Kompromis.

Za koga in kaj vse bi lahko rekli, da ljubite v svojem življenju?

Ljubim vse kar me osrečuje, mi prinaša mir in pozitivo v življenje.

Je samskost obdobje, ki ga je treba čim prej končati, ali pa morda najlepše obdobje v življenju, ki ga je treba pošteno izkoristiti za raziskovanje?

Ne hitite v vezo samo zato, ker vas je strah biti sam!

Vsako obdobje v življenju ima svoj namen. Obdobje samskosti je treba maksimalno izkoristiti in ne hiteti v neke zveze, samo zato ker te je strah biti sam.

Nam lahko zaupate kakšno “odštekano zgodbo”, ki se vam je pripetila v vašem ljubezenskem življenju ;)?

V novi predstavi ki pride jeseni, jih boste lahko slišali mali milijon.

Prvi poljub in prvi seks, oba si menda zapomnimo za vedno Kako pri vas, lepi spomini…?

Zanimivi. Prvi poljub in seks sta bila nerodna, smešna, ampak vseeno lepa.

Internet je danes ves čas z nami – v žepu na mobilnem telefonu. Ali veste, da se že blizu 30% Slovencev (skoraj vsak 3. par) danes spozna prek spleta?

Nisem vedel. Super. Če je internet za kaj dober, je sigurno za spoznavanje novih oseb. Vsaj nekaj pozitivnega.

Ona-on.com največji slovenski spoznavni portal za samske, z več kot 20.000 pari in več kot 175.000 registriranimi uporabniki, vsak dan ustvari najmanj dva nova para! Se vam zdi to presenetljivo?

Vauuuu, ta statistika me je presenetila. Nisem vedel, da je toliko samskih ljudi v Sloveniji :).

Poznate kakšen par, ki se je spoznal prek spleta, ona-on.com?

Ja. Moja sestrična in njen mož. Skupaj sta že več kot 9 let, imata fantka starega 4 leta in sta zelo srečna.

Kaj bi sporočili vsem samskim uporabnikom ona-on.com, ki ljubezen svojega življenja še iščejo?

Ne obupat, bodi pogumen, raziskuj, hodi na zmenke, naj bo iskanje partnerja zabava, ki ti bo dala nešteto izkušenj in dobrih zgodbic, ki jih boš lahko pripovedoval na stara leta. Kdor išče ta najde, so že stari ljudje govorili, tako da to mora držat.